**Boldog Község Önkormányzata Képviselő-testületének
13/2015. (XII.18.) önkormányzati rendelete**

**a közterületek használatáról szóló**

**12/2013.(XII.02.) önkormányzati rendelete módosításáról**

Boldog Község Önkormányzat Képviselő-testülete az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésben foglalt feladatkörében eljárva a szabálysértési nyilvántartási rendszerről szóló 2012. évi II. törvény 200. § (1) bekezdés a) pontjában kapott felhatalmazás alapján a következőket rendeli el:

1. § (1) A közterületek használatáról szóló 12/2013 (XII.02.) önkormányzati rendelet ( továbbiakban ..) bevezetője helyébe a következő szabályozás lép:

„ Boldog Község Önkormányzat Képviselő-testülete az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésben foglalt feladatkörében eljárva, az épített környezet alakításáról és védelméről szóló 1997. évi LXXVIII. törvény 62. § (6) bekezdés 2. és 3. pontjaiban, a mozgóképről szóló 2004. évi II. tv. 37. § (4)-(5) bekezdésében, valamint a szabálysértési nyilvántartási rendszerről szóló 2012. évi II. törvény 200. § (1) bekezdés a) pontjában kapott felhatalmazás alapján a következőket rendeli el: „

1. § Az R. a következő …. egészül ki:

Boldog község közigazgatási területén lévő közterületeken szeszesitalt fogyasztani tilos.

(2) Az (1) bekezdés szerinti tilalom nem vonatkozik a vendéglátó-ipari üzletek közterület használati engedéllyel rendelkező teraszán, valamint Szilveszter napján, továbbá az Önkormányzat által rendezett vagy engedélyezett közterületi ünnepség idején és helyszínén történő szeszesital fogyasztása.

(3) E § alkalmazásában a közterület az az épített környezet alakításáról és védelméről szóló 1997. évi LXXVIII. törvény 2. § 13. pontjában meghatározott ingatlan.

(4) E § alkalmazásában szeszes ital minden alkohol tartalmú ital „

1. § Ez a rendelet 2016. január 1-jén lép hatályba és 2016. január 2-án hatályát veszti.

Laczkó Roland Katonáné Fülöp Gabriella

polgármester jegyző

Záradék:

A rendelet 2015. december 18-án kihirdettem: Katonáné Fülöp Gabriella

 jegyző